જમ્મુ: જમ્મુ અને કાશ્મીરમાં રાષ્ટ્રગીતને લઈને એક વિવાદ છેડાયો છે. જમ્મુ યુનિવર્સિટીમાં અખિલ ભારતીય વિદ્યાર્થી પરિષદ (એબીવીપી)એ કાશ્મીર ખીણના કેટલાક વિદ્યાર્થીઓ પર રાષ્ટ્રગીતનું અપમાન કરવાનો આરોપ મૂક્યો છે. એબીવીપીના વિદ્યાર્થીઓએ આ મુદ્દે રાજ્યની પ્રથમ ઈન્ટર યુનિવર્સિટી સ્પોર્ટ્સ ચેમ્પિયન‌િશપની કેટલીક મેચમાં ખલેલ પહોંચાડ્યો હતો, જોકે યુનિવર્સિટી પ્રશાસન સાથે કાશ્મીરના વિદ્યાર્થીઓ આ આક્ષેપને રદિયો આપી રહ્યા છે.